स्वामी हुंदे ग्रैन्थ कुसै काव्य शिल्प दे अधार उपर नेई लखोए दे. डोगरी कोल उस बेले तकर कोइ प्राचीन जां नमें शास्त्री ढंगा दे ग्रैन्थ मजूद नेईं हे. बेदान्त गी अपनी मातृभाशा च ओनें गै सारें शा पैह‌्लें लिखेआ हा. ओनें ए कम्म बड़ा गै दिल लाइऐ ते सतकै होइऐ कीता हा. अपनी कवता गी पालश करने जां भाशा गी होर चमकाइऐ ओदे च सफ़ाई आनने दा ओनें जतन नेईं हा कीता. उंदी कवता करिऐ डोगरी गी उंदे बिशेदा प्है‌ला गै अनुभवी प्रतिपादक थोया हा.